Hlina, Alojz, poslanec NR SR (2013-12-18):
Vážený pán predseda, vážené kolegyne, kolegovia, dovoľte mi, takú drobnú poznámku si neodpustím. A keby som bol a je advent, tak by som vedel, že keď dramaturgiu robí niekto s takým vzdelaním, tak potom to tak vyzerá. Prosím vás pekne, ak nám, ak toto malo byť vianočné rozlúčenie, tak sme počuli dve anglické pesničky a jednu z muzikálu Bedári. Ono to „bedári“ ešte sedí. My sme fakt bedári, hej, tak to nám v zásade zaspievali dobre. Ale že nám zaspievali dve anglické pesničky, a, viete, tá slečna, ona je milá, krásna, má talent od Boha, treba jej držať palce, ona spieva to, čo chce. No ja mám rád Depeche Mode, viete, tak ja vám tu budem Depeche Mode púšťať? Viete, tá dramaturgia, to je výrazom toho, čo tu my žijeme. Prosím vás pekne, ak sa niekomu Vianoce spodobujú s pesničkou Hallelujah, vážení, jak nikto nemá viac Leonarda Cohena rád ako ja, ale Hallelujah nie je vianočná pesnička. A jak ste tlieskali, čo? Pán Jarjabek, jak ste tlieskali. Ja vám preložím, preložím jednu stať z tej pesničky. Nie, ja ju pre..., je to tu, v češtine som našiel, ale budem sa snažiť prekladať. Hovorí, že si zobral meno nadarmo, ja to meno ani nepoznám, ale keby som ho poznal, čo je ti po tom, svetlo žiari v každom slove, hallelujah. Ale toto, pozrite sa, vážení, to je. Toto ste vy spievali, vianočné pesničky, vianočné koledy, toto, slovenskí poslanci! Tvoja viera bola pevná, ale potrebovala si dôkaz, videl si sa kúpať ju na streche, jej krása a mesačné svetlo ťa zrazilo k zemi, priviazala ťa ku kuchynskej stoličke, zničila tvoj trón, ostrihala ti vlasy a z tvojich pier vylúdila hallelujah. Toto ste spievali. Pán Paška, toto spievali poslanci, vianočné koledy! Prosím vás, my sme studnicou folklóru, nás oceňujú na svete, že čo sme my boli schopní cez regióny vytvoriť, aké krásy slova, ducha, spevu. A tu sa spievajú dve pesničky v angličtine a jedna v češtine a jedna, ktorá sa nehodí?! Prosím vás, sa hanbite celí, koľkí ste! Presne tak to je. To je ten váš parlament, vážení! Fuj! Hanba! Na vracanie z toho je! Prosím vás, hallelujah. Keby ste aspoň vedeli, čo je hallelujah. Jak ste tlieskali. Som sa normálne, som sa chytal za hlavu, že čo to tu stvárate! Hanba! Hraško by... Normálne žasnem. Toto ste dorazili! Vážení kolegovia, ja oceňujem, naozaj chcem povedať, cením si aj, aj dokonca som rád, že sa nám podarilo, čo sa nám podarilo. Keby sme boli poriadna opozícia, tak teraz by sme, dneska, zozbierali 30 podpisov na odvolanie Počiatka, lebo Počiatek adminoval ten zákon o spotrebiteľských úveroch a dotrepeme ho sem v pondelok. A tí smeráci by sa museli stade, všade, kde sú, stiahnuť a prísť sem v pondelok a v pondelok by nám to neodpálili. Lebo by musela tá schôdza prejsť. Ešte nie sme poriadna opozícia. Ale raz budeme poriadna opozícia. A vytierať si topánky so sebou nenecháme, vážení! To, čo to tu s nami robia, to je vytieranie topánok. Tento návrh, ja som ani nena..., ale ja verím, že sa vytvorí atmosféra v januári. Áno, keď akú dostaneš, takú vráť. V januári tu by mal byť návrh na zvolanie mimoriadnej schôdze na odvolanie Počiatka, lebo adminoval zákon o spotrebiteľských úveroch, kľúčový zákon, ktorý definuje to, čo sa stalo státisícom ľuďom. Presne on. On tu sedel, tu sedel a Burian z pozadia to riadil. Ja neviem, kto tu spravodajcoval vtedy. Ale to už bolo všetko, všetko dohodnuté. Ďakujem. Chcem všetkým poďakovať, že niečo sa nám podarilo. Zachovali sme si tvár. Nespravili z nás handry. Ale veľa nechýbalo. Akú-takú dôstojnosť tomu dajme. Ak, kolegovia, naozaj ste sa prihlásili, povedzte, ja, ja nebudem, ja poviem krátko, na záver poviem veľmi krátko a skrátime to a nech si pán minister hľadá Glváča, jak ho má hľadať, a keď nie, nech ho nehľadá. Je už z toho, ale už sa mi aj ťažko hľadajú slová. Ale možno všetko zlé je na niečo dobré. Možno to bude, aj tieto skúsenosti možno nám pomôžu v tom ďalšom našom konaní, že čo ich naučíme, že si k nám môžu dovoliť. Čo ich naučíme, že si k nám môžu dovoliť. Však dovolíte, ja teraz končím. Naozaj, nechajme tomu dôstojnosť takú, akú si to zaslúži tento veľký problém. Proste ja sľubujem, na konci poviem krátko, pôjdeme domov, oddýchneme si. Teda ja budem za seba hovoriť. Ja si oddýchnem, ale v januári som tu zas.